polyglot-tagger/wikipedia-language-snippets-filtered huggingface dataset:
ఇది సాధారణంగా ఇన్ఫెక్షన్ సోకిన మలంతో కూడిన కలుషితమైన ఆహారం తినటం లేదా తాగడం ద్వారా వ్యాపిస్తుంది. వేరేవాటితో పోల్చిచూస్తే తగినంతగా ఉడికించని నత్తలు ఒక సాధారణమైన వనరుగా కూడా ఉంది. వ్యాధి సోకిన వ్యక్తితో సన్నిహిత సంబంధాలు పెట్టుకోవటం ద్వారా కూడా ఇది వ్యాప్తి చెందుతుంది. పిల్లలకు వ్యాధి సోకినప్పుడు, వారిలో తరచుగా లక్షణాలు కనిపించకపోయినా, వారు వ్యాధిని ఇతరులకు వ్యాపింప చేయగలరు. ఒక ఇన్ఫెక్షన్ సోకిన తరువాత ఆ వ్యక్తి జీవితాంతం దీనికి రోగనిరోధక శక్తిని కలిగి ఉంటారు. రోగ నిర్ధారణకు రక్తాన్ని పరీక్షించటం అవసరం, ఎందుకంటే దీని లక్షణాలు అనేక ఇతర వ్యాధుల మాదిరిగానే ఉంటాయి. ఇది మనకి తెలిసిన ఐదు హెపటైటిస్ వైరస్‌లలో అంటే ఎ, బి, సి, డి, ఇ లలో ఒకటి.
హెపటైటిస్ ఎ అనేది హెపటైటిస్ ఎ వైరస్ వలన కలిగే కాలేయం యొక్క తీవ్రమైన సంక్రమిత వ్యాధి. చాలా కేసులలో ముఖ్యంగా యువతలో తక్కువ లక్షణాలు ఉంటాయి లేదా లక్షణాలు ఉండవు. ఇన్ఫెక్షన్, లక్షణాలు పెరిగే వారిలో వాటి మధ్య సమయం రెండు నుండి ఆరు వారాల మధ్య ఉంటుంది. లక్షణాలు ఉన్నప్పుడు అవి సాధారణంగా ఎనిమిది వారాలు ఉంటాయి, వీటిలో ఇవి ఉండవచ్చు: వికారం, వాంతులు, నీళ్ళ విరేచనాలు, పసుపురంగులో చర్మం, జ్వరం, కడుపు నొప్పి. మొదటిగా ఇన్ఫెక్షన్ సోకిన తరువాత ఆరు నెలలలో సుమారు 10–15% మందిలో లక్షణాలు పునరావృతమవుతారు. పెద్దవారిలో ఇది మరింత సర్వసాధారణంగా ఉండటంతో దీనితోపాటు తీవ్రమైన కాలేయ వైఫల్యం చాలా అరుదుగా సంభవించవచ్చు.
హెపటైటిస్ ఎ టీకా వ్యాధిని నివారించుటలో ప్రభావవంతంగా ఉంది. కొన్ని దేశాలు మామూలుగా పిల్లలకు, గతంలో టీకాలు వేయించుకోని అధిక ప్రమాదం గల వ్యక్తులకు దీన్ని సిఫార్సు చేస్తున్నాయి. ఇది జీవిత కాలంలో ప్రభావవంతంగా ఉండటం కనిపిస్తుంది. ఇతర నివారణ చర్యలలో చేతులు కడుక్కోవడం, ఆహారాన్ని సరిగా వండటం వంటివి ఉన్నాయి. దీనికి ప్రత్యేకమైన చికిత్స ఏమీ లేదు, వికారం లేదా అతి విరేచనాలకు అవసరమైన ప్రాతిపదికన విశ్రాంతి, మందులు సిఫార్సు చేయబడతాయి. సాధారణంగా ఇన్ఫెక్షన్లు పూర్తిగా సమసిపోతాయి, పాక్షికమైన కాలేయ వ్యాధికి దారితీయకుండానే తగ్గిపోతాయి. తీవ్రమైన కాలేయ వైఫల్యానికి చికిత్స అంటే ఒకవేళ దాన్ని చేయాలంటే, అది కాలేయ మార్పిడిగా ఉంది.
"అణుపరీక్షలోని పేలుళ్ళు, ఇతర అణు పేలుళ్ళ ప్రభావాల గురించి, అణ్వాయుధ రహిత ప్రపంచం లక్ష్యాన్ని సాధించే సాధనాల్లో ఒకటైన ఈ అణుపరీక్షలను నిలిపివేయవలసిన అవసరాన్ని గురించి" అవగాహన పెంచాలని ఈ తీర్మానం పిలుపునిచ్చింది. 1991, ఆగష్టు 29న సెమిపలాటిన్స్క్ న్యూక్లియర్ టెస్ట్ సైట్ మూసివేయబడిన రోజు జ్ఞాపకార్థంగా అనేక మంది స్పాన్సర్లు, కోస్పాన్సర్లతో కజకస్తాన్ ఈ తీర్మానాన్ని ప్రతిపాదించింది.
అంతర్జాతీయ అణుపరీక్షల వ్యతిరేక దినోత్సవం ప్రతి సంవత్సరం ఆగస్టు 29న ప్రపంచవ్యాప్తంగా నిర్వహించబడుతోంది. అణువరీక్షల వల్ల జరిగే అనార్ధాలను సభ్యదేశాలకు అవగాహన కలిగించి, అణుపరీక్షలను నిలిపివేసేలా చేసేందుకు ఈ దినోత్సవం జరుపుకుంటారు. మానవ మనుగడపై ఈ వినాశకర పరిణామాలను నివారించేందుకు అణుపరీక్షల తొలగింపును ప్రోత్సహిస్తూ ఐక్యరాజ్యసమితి ఈ దినోత్సవాన్ని ప్రవేశపెట్టింది.
అణు పరీక్షలకు వ్యతిరేకంగా అంతర్జాతీయ దినోత్సవం ఏర్పాటుచేసిన తరువాత 2010, మే నెలలో అణ్వాయుధాల వ్యాప్తి నిరోధకతపై ఒప్పందం జరిగింది. ఈ ఒప్పందం ప్రకారం అన్ని దేశాలు "శాంతి భద్రతలను సాధించడం కోసం అణ్వాయుధాలు లేని ప్రపంచానికి" తమకు తాము కట్టుబడి ఉన్నాయి.
1942 స్వతంత్ర భారత రేడియో కేంద్రం గురించి ఉషా మెహతా చెప్పిన విషయాలు –1942‘’ఆగస్ట్ ఉద్యమ కాంగ్రెస్ ఉద్దేశ్యాన్ని ప్రజలకు తెలియజేయాలని దీన్నినేనూ నా సహచరులు కలిసి ఏర్పాటు చేశాం ఆగస్ట్ 20న మొదటి ప్రసారం చేశాం .అప్పుడులోహియా బాంబేలో అజ్ఞాతంలో ఉన్నారు .డిసెంబర్ లో ప్రసారాలు నిలిపేశాం .ప్రచారప్రసారాలు లోహియా రాసేవారు .కొన్ని నేనూ పట్వర్ధన్ రాశాం .వేటిని రేడియోలో చదవటానికి మాజీ ప్రొఫెసర్ కుందస్తూర్ ఉన్నారుకాని ఆమె అరెస్ట్ కాలేదు .అందుకని గ్రామఫోన్ రికార్డులుగా ప్రసంగాలు తయారు చేసి వాటితో ప్రసారం చేసేవాళ్ళం .కాంగ్రెస్ కమిటీ చేసిన ఉపన్యాసాలు రికార్డ్ చేసి రేడియోలో ప్రసారం చేశాం .మొదట్లో రోజుకొక్కసారి తర్వాత రెండుసార్లు ప్రసారం చేశాం .రేడియో యంత్రాగం బొంబాయిలో ఒక ప్రసిద్ధ న్యాయవాది అల్లుడి ఇంట్లో ఉండేది.పోలీసులు ఆచూకీ చేసి నన్ను అరెస్ట్ చేస్తారని తెలిసి ,ఆరోజు నేనే రేడియో ప్రసారం చేసి చివర్లో వందేమాతరం రికార్డ్ వేస్తుంటే ,పోలీసులువచ్చి నన్ను అరెస్ట్ చేశారు .వాళ్ళు నాలుగుగదులు దాటిరావాలి. తాళాలు పగలకొట్టి వచ్చి నన్ను అరెస్ట్ చేశారు .’’అని వివరించారు .
1939లో రెండవ ప్రపంచ యుద్ధం మొదలయ్యాక .ఇండియాను యుద్ధంలోకి ది౦చ వద్దని వాక్ స్వాతంత్ర హక్కు ఇవ్వమని గాంధీ వైస్రాయి లిన్ లిత్ గో తో మాట్లాడి విఫలుడయ్యాడు.రాష్ట్రాల కాంగ్రెస్ మంత్రివర్గాల చేత రాజీ నామా చేయించాడు గాంధీ .వేరే మార్గం లేక గాంధీ వైస్రాయియికి లేఖరాసి ,వినోబా భావేతో వ్యష్టి సత్యాగ్రహం ప్రారంభింప జేశాడు .యుద్ధ వ్యతిరేక నినాదాలు చేస్తూ సత్యాగ్రహం లో జనం పాల్గొని జనం స్వచ్చందంగా జైలుకు వెళ్ళారు .వ్యష్టి సత్యాగ్రహం ప్రజాపోరాటం కాజాలదు అని కమ్యూనిస్ట్ లు భావించినా ప్రపంచామంతావ్యష్టి సత్యాగ్రహం తో మారు మోగింది .ప్రతిపోరాటం లోనూ ఏదో ఒక సాకుతో కమ్మీలు తప్పించుకోనేవారు .ఉప్పు సత్యాగ్రహాన్నికూడా ‘’ప్రజల పోరాట శక్తి తగ్గించే మత్తు మందు ‘’అని పెదవి విరిచారు .వ్యష్టి సత్యాగ్రహాన్ని ‘’పూలదండల సత్యాగ్రహం ‘’అని హేళన చేశారు ,1942ఆగస్ట్ ఉద్యమాన్ని ‘’ఆగస్టు అల్లర్లు ‘’అనీ జపాన్ ఏజెంట్లు ,పంచమాంగ దళం వాళ్ళు చేస్తున్న దౌర్జన్యా చర్యలనీ ప్రచారం చేసిన ప్రబుద్ధులు కమ్యూనిస్ట్ లు .ఊరందరిదీ ఒకదారి ఉలిపి కట్టేది మరో దారి అనే సామెత వీరిది .
1898జూన్ 6న లో బీసెంట్, కొందరుకలిసి ‘’సెంట్రల్ హిందూ కాలేజి ‘’స్థాపించారు.దీనికి ప్రిన్సిపాల్ గొప్ప విద్యావేత్త జి ఎస్ అరండేల్ .ఇందులో పని చేసేవారంతా సేవాభావం తో చేసేవారే .ఒకరినిమించి మరొక ప్రజ్ఞా దురీణులు .భగవాన్ దాస్, గోవిందదాస్ , గుర్తు, లాంగ్ వంటి మేదావులున్నారు .కొంతకాలం గడిచాక పండిత మదన మోహన మాలవ్యా దీన్ని తీసుకొని హిందూ విశ్వ విద్యాలయం గా మార్చాడు .ఇక్కడ చదివిన అచ్యుత్ సోదరులు పీకే తెలంగ్ ,జ్ఞాన్ చంద్ ల శిష్యులై వారి అడుగుజాడల్లో నడిచారు .రావు వక్తృత్వం లో దిట్ట ఎన్నో బహుమతులు పొందాడు .ఒకసారి విశ్వ విద్యాలయ పార్లమెంట్ కు అచ్యుత్ ప్రధానిగా ఉన్నాడు .ఎం.ఎ.పాసై అచ్యుత్ యూరప్ వెళ్లి వచ్చి ఇక్కడే ఆర్ధిక శాస్త్ర లెక్చరర్ గా చేరి పని చేశాడు .
దేశం లో శాసనోల్లంఘన ఉద్యమం మహాఊపుగా సాగుతోంది .రావు అప్పటికే ఉద్యమంలో చేరి జైలు కెళ్ళాడు .బొంబాయ్ ఉద్యమానికి గొప్ప కేంద్రమైంది .ప్రచారం కోసం ఉమాశ౦కర దీక్షిత్ ఒక రహస్య పత్రిక స్థాపించి నడిపాడు . పట్వర్ధన్ వెంటనే తానూ రహస్య ఉద్యమం లో చేరి జైలుకెళ్లాడు .ప్రభుత్వ జైళ్ళు అన్నీ సత్యాగ్రహులతో నిండిపోయాయి .ఉద్యమం చల్లబడింది .యువకుల్లో ఉద్రేకం ఉప్పొంగింది .గాంధీ రాజకీయాన్ని సా౦ఘికోద్యమంగా మార్చాడు . రష్యాలో లెనిన్ నాయకత్వం లో సామ్యవాద రాజ్యం స్థాపించటం ఇక్కడి యువకులకు అర్ధమై ,ఇక్కడ ఉద్యమానికి ‘’స్వరాజ్యం ‘’అన్నదానికి నిర్దిస్టరూపం ఇవ్వలేక పోవటం గమనించి తామే నడు౦కట్టాలని యువత భావించింది . సామ్యవాదమే పరిష్కారం అని నిర్ణయించారు .
అచ్యుత్ పట్వర్ధన్, 5-2-1905 న మహారాష్ట్రలోని అహ్మద్ నగర్ లో 1905 ఫిబ్రవరి 5 న జన్మించాడు. ఇతను ఆగస్టు ఉద్యమమహానాయకుడు, సోషలిస్ట్ పార్టీ స్థాపకుడు, రచయిత.తల్లి తండ్రీ వైపు వారంతా సాంప్రదాయ కుటుంబీకులే.తండ్రి గొప్ప ప్లీడర్, మహాదాత .తల్లి వీరమాత .వీరి సంతానమంతా స్వాతంత్ర్యోద్యంలో పాల్గొన్న వాళ్ళే, తల్లి కూడా తన 60వ ఏట ఉద్యమంలో పాల్గొని జైలు కెళ్ళింది .అచ్యత్ అన్న రావు చాలాసార్లు జైలుకు వెళ్ళాడు. సోదరి విజయ 1942 ఉద్యమంలో కాలేజీ మానేసి ఉద్యమంలో చేరి అన్నకు, జయప్రకాష్ నారాయణకు కార్యదర్శిగా పనిచేసింది .ఈ రహస్యోద్యమంలో ఆమెకు తెలిసిన రహస్యాలు ఇంకెవ్వరికీ తెలియవు .గాంధీ గారి ‘’డు ఆర్ డై’’అనుసరిచి సోదరుడు ,సోదరి పని చేశారు .
అచ్యుత్ మంచి సంగీత గాయకుడు .అన్ని వాయిద్యాలు వాయించేవాడు .చిన్నప్పటినుంచి దేశభక్తి గీతాలు పాడేవాడు .లెక్కలు వచ్చేవికావు . సంపన్న కుటుంబం కనుక ఇల్లు నిత్యాన్నదానాలు అతిధులతో కళకళ లాడేది. బాగా ధనవంతుడైన పినతండ్రికి పిల్లల్లేక అచ్యుత్ ను దత్తత తీసుకొన్నాడు .అచ్యూత్ , రావు అహ్మద్ నగర్ లో మెట్రిక్ పూర్తి చేసి ,బెనారస్ కాశీ విశ్వవిద్యాలయం లో చేరారు .1893 నవంబర్ 16 అనీబిసెంట్ ఇండియారాగా జనం బ్రహ్మ రధం పట్టారు .ఆమె భారత్ నే మాతృభూమిగా భావించి దాస్య విముక్తికి సంకల్పించింది .ఇక్కడే దివ్యజ్ఞాన సమాజం స్థాపించి ప్రపంచమంతా వ్యాపింప జేసింది .మానవ సేవ పరమావధిగా ఉన్న ఆ సమాజం వైపు అచ్యుత్ తండ్రి ఆకర్షితు డయ్యాడు.
యువకిశోరం అచ్యుత్ పట్వర్ధన్ పాట్నాలో కాంగ్రెస్ పై నిప్పులు కక్కుతూ రాట్నం –ఖద్దరు తో స్వరాజ్యం రాదనీ ఉపన్యసించాడు .కాంగ్రెస్ నాయకులీ ప్రసంగానికి ఆశ్చర్యపోయారు .1936లక్నో కాంగ్రెస్ కమిటీ సభలో కూడా పట్వర్ధన్ కాంగ్రెస్ ను తీవ్రగా విమర్శించాడు .యువకుల మనోభావం అర్ధం చేసుకొన్న నెహ్రు నిర్మించిన అఖిలభారత కాంగ్రెస్ కార్యవర్గం లో సామ్యవాద యువకులైన ముగ్గురు-జయప్రకాష్ ,నరేంద్ర దేవ్ ,పట్వర్ధన్ లకు అవకాశం కల్పించాడు.మర్యాదగా తిరస్కరించాడు పట్వర్ధన్ .అప్పటికి అతని వయసు 30మాత్రమే .పదవీ వ్యామోహం ఆయనకు లేదన్నదానికి ఇదే నిదర్శనం .
ఈ సామ్య వాద సిద్ధాంతానికి నాసిక్ జైలు ప్రధాన కేంద్రమైంది .జయప్రకాష్ ,అచ్యుత పట్వ ర్ధన్, అశోక్ మెహతా, మీనూ మసానీ మొదలైనవారు కలిసి సిద్ధాంత రూప కల్పన చేశారు .1934 మేనెలలో పాట్నా అఖిలభారత కాంగ్రెస్ సమావేశం లో శాసనోల్లంఘన విరమిస్తూ ,శాసన సభా ప్రవేశానికి వీలుకలిగిస్తూ తీర్మానం చేశారు .అప్పుడే జయప్రకాష్ పట్వర్ధన్లు ,ఆచార్య నరేంద్ర దేవ్ అధ్యక్షత న సమావేశమే కాంగ్రెస్ మితవాద మార్గాన్నితీవ్రంగా విమర్శించి , కాంగ్రెస్ సోషలిస్ట్ పార్టీ స్థాపించి ,యువకులకు భాగస్వామ్య౦ కల్పించారు .
ఉషా, ఆసఫాలీ , పట్వర్ధన్ , ఆజాద్ , జయప్రకాష్ వంటి నిస్వార్ధ త్యాగధనులు ‘’స్వాతంత్ర్యం మా జన్మ హక్కు ‘’అని చాటి చెప్పటానికి ఎన్నో కష్టనష్టాలు అనుభవించారు .1946జూన్ 8న కాంగ్రెస్ సోషలిస్ట్ పార్టీ నాయకులు పట్వర్ధన్ లోహియా జయప్రకాష్ అరుణా ఆసఫాలీ లు ఒక ప్రకటన చేస్తూ ‘’భారత్ లో బ్రిటిష్ పెట్టుబడిదార్లు దొడ్డిదారిన ప్రవేశించారు. వారినుండి మనదేశాన్ని మనం కాపాడుకోవాలి .ఇదే సోషలిస్ట్ పార్టీ ఆదర్శం ‘’.అని చెప్పారు .
1947లో పట్వర్ధన్ నాయకత్వం లో ‘’సోషలిస్ట్ పార్టీ ఆఫ్ ఇండియా ‘’స్థాపించారు .1950లో అచ్యుత్ పట్వర్ధన్ రాజకీయాలనుంచి విరమించాడు .మళ్ళీ సెంట్రల్ హిందూకాలేజిలో ప్రొఫెసర్ గా పనిచేసి 1966లో రిటైరయ్యాడు .తర్వాత పూనాలో ఎవరికీ అందుబాటులో ఉండకుండా, ఉత్తర ప్రత్యుత్తరాలుకూడా జరపకుండా ఒంటరిజీవితం గడిపాడు పట్వర్ధన్ రెండు గ్రంథాలు రాశాడు -1.
ఇతిహాసాల్లో ఈ ఆలయాన్ని పరశురాముడు నిర్మించినట్లు తెలుస్తోంది. ఇరవై ఒక్క తరాల క్షత్రియులను నిర్మూలించేందుకు పరశురాముడు తాను చేసిన కర్మల నుండి విముక్తి పొందుటకు ఒక యజ్ఞం చేసి, తన భూమినీ మొత్తాన్ని బ్రాహ్మణులకు దానం ఇచ్చాడు. అతను ధ్యాన తపస్సు చేయటానికి ఒక కొత్త స్థలాన్ని సముద్రాల ప్రభువు వరుణుడును, నీటి నుండి కొత్త భూమిని తీసుకురావాలని అభ్యర్థించాడు.ప్రసిద్ధ శ్రీముల స్థానం చెట్టు వద్ద కొంతకాలం శివుడి లింగం ఉంది. తరువాత, కొచ్చి రాజ్య పాలకుడు లింగాన్ని మరింత సౌకర్యవంతమైన ప్రదేశానికి మార్చాలని నిర్ణయించి ఆలయంకట్టి ఆ లింగమును ప్రతిష్ఠించాడు.తూర్పున శివ, పార్వతుల విగ్రహాలు, దక్షిణ భాగంలో శ్రీ రామ మందిరం ఉంది.
మరొక వివరణ ప్రకారం, కొంతమంది ఋషులు యజ్ఞం చివరలో పరశురాముడును సంప్రదించి, వారికి కొంత ఏకాంత భూమిని ఇవ్వమని కోరారు. అప్పుడు పరశురాముడు వారి తరపున వరుణుడిని అభ్యర్థించగా, వరుణుడు అతనికి ఆరబట్టే విసనకర్రను ఇచ్చి సముద్రంలోకి విసిరేయమని తెలిపినట్లు, అతను అలా చేసినపుడు, సముద్రం నుండి పెద్ద భూమి ఆవిర్భవించిందని, సముద్రం నుండి ఉద్భవించిన ఈ ప్రాంతం కేరళగా మారిందని తెలుస్తోంది.
మహా శివరాత్రి ఆలయంలో జరుపుకునే ప్రధాన పండుగ. పండుగ సమయములో సుమారు లక్ష దీపములు ఈ ఆలయములో వెలిగిస్తారు. వడక్కునాథన్ విగ్రహం ఊరేగింపునకు బయటకు తీయబడదు. మహా శివరాత్రి రోజున నెయ్యి లేత కొబ్బరికాయ జలముతో నిరంతరం అభిషేకం చేస్తారు.
త్రిస్సూర్ పూరం కేరళలో అత్యంత శక్తివంతమైన ఆలయ ఉత్సవాలుగా భావిస్తున్నారు, ఇది అద్భుతమైనది దేశవ్యాప్తంగా అధిక సంఖ్యలో భక్తులను పాల్గొంటారు. ఈ ఉత్సవంలో ఆలయంలోని వివిధ పొరుగు దేవాలయాల నుండి వచ్చిన ఏనుగుల అద్భుతమైన దృశ్యం కనిపిస్తుంది. ఇది ఉదయం 6 గంటలకు ప్రారంభమయ్యి రెండవ రోజు మధ్యాహ్నం వరకు కొనసాగుతుంది. ఈ ఉత్సవములో ప్రజలు అందరూ కుల మతాలతో సంబంధం లేకుండా పాల్గొంటారు.
వడక్కునాథన్ దేవాలయం కేరళ రాష్ట్రంలో త్రిసూర్ లో ఈ దేవాలయం ఉంది.కేరళలోని పురాతన ఆలయాలలో ఒకటిగా పరిగణించబడుతుంది.
2020 మే ప్రతిష్ఠంభనకు కొన్ని నెలల ముందే డెప్సాంగ్‌ మైదానంలో భారత చైనా ఉద్రిక్తత ప్రారంభమైందని ది ప్రింట్ రాసింది. డెప్సాంగ్ మైదానంలోని బాటిల్ నెక్ వద్ద నున్న - రహదారి నుండి, 30 కిలోమీటర్లు ఆగ్నేయాన ఎల్‌ఎసి నుండి 18 కిలోమీటర్ల దూరం భారత భూభాగం లోకి చైనా దళాలు చొచ్చుకు వచ్చాయని 2020 జూన్ 25 న భారత మీడియాలో వార్తలు వచ్చాయి. దళాలు, భారీ వాహనాలు, సైనిక పరికరాలూ తరలిస్తున్నట్లు ఈ వార్తల్లో రాసారు. చైనీయులు వాదిస్తున్న రేఖలు ఈ బాటిల్ నెక్‌కు 5 కిలోమీటర్ల దూరంలో ఉన్నాయి. 2020 మార్చి - ఏప్రిల్ నుండి డెప్సాంగ్‌లోని బాటిల్ నెక్ వద్ద పిఎల్‌ఎ కదలికలు, వారు చేపట్టిన నిర్మాణాలూ భారత గస్తీ స్థలాలు 10, 11, 11 ఎ, 12 లను అడ్డుకున్నాయి. ఎల్‌ఎసి పట్ల భారతదేశపు అవగాహనలో ఉన్న 900 చ.కి.మీ. భూభాగంపై చైనా నియంత్రణ సాధించినట్లు 2020 ఆగస్టు 31న డెప్సాంగ్ కు సంబంధించిన నిఘా నివేదికలు వచ్చాయి. టైమ్స్ ఆఫ్ ఇండియాకు దౌత్య సంపాదకుడు ఇంద్రాణి బాగ్చి, డెప్సాంగ్ లోను, ఆ చుట్టుపక్కలా చైనీయుల సైనిక స్థావరాల వృద్ధి అన్నీ కేవలం దృష్టిమళ్లింపు వ్యూహాలు అని వివరించింది.
ఈ కొట్లాటలకు ట్రిగ్గర్‌గా అనేక కారణాలను ఉదహరిస్తారు. అమెరికా సెనేట్ మెజారిటీ లీడర్ మిచ్ మెక్‌కానెల్, ప్రపంచ శాంతి కోసం ఏర్పరచిన కార్నెగీ ఎండోమెంట్ లో సీనియర్ ఫెలో అయిన ఆష్లే టెల్లిస్ ల ప్రకారం, భూభాగాలను ఆక్రమించుకునే చైనా కూటనీతి దీనికి ఒక కారణం. దీనిని 'సలామీ స్లైసింగ్ ' అని పిలుస్తారు. ఈ పద్ధతిలో, సుదీర్ఘ కాలవ్యవధిలో శత్రు భూభాగాన్ని చిన్న చిన్న ముక్కలుగా ఆక్రమిస్తూ పోతారు. 2020 జూన్ మధ్యలో న్యోమా ప్రాంతానికి చెందిన భారతీయ జనతా పార్టీ నాయకురాలు ఉర్గెయిన్ చోడాన్, దశాబ్దాలుగా లడఖ్‌లోని సరిహద్దు ప్రాంతాలనూ, అక్కడ చైనా చేస్తూ ఉన్న ఆక్రమణలనూ భారత ప్రభుత్వాలు పట్టించుకోలేదని చెప్పింది. ఆమె అభిప్రాయంలో భారతదేశం తన సరిహద్దుల రక్షణలో విఫలమైంది. 2020 లో కూడా ఎల్‌ఎసి వెంబడి భారతదేశం భూమిని కోల్పోయింది. ఇతర స్థానిక లడఖి నాయకులు కూడా ఈ ప్రాంతంలో చైనా చొరబాట్లు చేసినట్లు అంగీకరించారు. 2020 జూన్ మధ్యలో, అరుణాచల్ ప్రదేశ్ నుండి ఎన్నికైన భాజపా పార్లమెంటు సభ్యుడు తాపిర్ గావో, ఈశాన్య భారతదేశంలో కూడా చైనా దళాలు గస్తీ తిరగడం మామూలేనని అంగీకరించాడు.
మే 5 న, భారత టిబెట్‌ల మధ్య ఉన్న పాంగోంగ్ సరస్సు తీరం వద్ద భారతీయ చైనా సైనికుల మధ్య ఘర్షణతో తొలి ప్రతిష్ఠంభన మొదలైంది. వాస్తవాధీన రేఖ ఈ సరస్సు గుండా వెళ్తుంది. రెండు దేశాల సైనికులు వాస్తవాధీన రేఖ వెంట పిడికిళ్ళతో, రాళ్ళతో కొట్టుకోవడం ఒక వీడియోలో కనిపించింది. మే 10/11 న మరో ఘర్షణ జరిగింది. రెండువైపులా అనేక మంది సైనికులకు గాయాలయ్యాయి. పాంగోంగ్ త్సోలో జరిగిన ఘర్షణలో సుమారు 72 మంది భారతీయ సైనికులు గాయపడ్డారని, కొందరిని లేహ్, చండి మందిర్, ఢిల్లీలోని ఆసుపత్రులకు తరలించాల్సి వచ్చిందనీ భారత మీడియా తెలిపింది. ది డైలీ టెలిగ్రాఫ్, తదితర వనరుల ప్రకారం చైనా, 2020 మే - జూన్ మధ్య కాలంలో 60 చ.కి.మీ. భారత్ గస్తీ తిరిగే భూభాగాన్ని స్వాధీనం చేసుకుంది. ఆగస్టు చివరి నాటికి, భారత కేంద్ర ప్రభుత్వానికి ఇచ్చిన ఇంటెలిజెన్స్ నివేదికల ప్రకారం, ఈ ప్రాంతంలో చైనా 65 చ.కి.మీ.ల భూమిని ఆక్రమించినట్లు తెలిసింది. మేలో, చైనా సైనికులు కర్రలకు ముళ్ల తీగలు చుట్టి చేసిన ఆయుధాలతో భారత సైనికుల పై దాడికి వచ్చిన్నట్లు వార్తలు వచ్చాయి.
2020 సెప్టెంబరు 4 న పిఎల్ఎ, అరుణాచల్ ప్రదేశ్ రాష్ట్రం లోని ఎగువ సుబన్సిరి జిల్లా నుండి ఐదుగురు భారతీయులను అపహరించినట్లు భారత మీడియాలో వార్తలు వచ్చాయి. అపహరణకు గురైన భారతీయులకు సంబంధించి చైనా నుండి ఎటువంటి స్పందనా రాలేదు. కానీ, "అరుణాచల్ ప్రదేశ్" అనే ప్రాంతాన్ని చైనా ప్రభుత్వం ఎప్పుడూ గుర్తించలేదని వ్యాఖ్యానించింది. దీనికి సంబంధించినదే మరో సంఘటనలో, ఆగస్టు 31 న తూర్పు కామెంగ్ జిల్లాలో 17 యాక్‌లు, దూడలు ఎల్‌ఎసిని దాటి భారత భూభాగం లోకి వచ్చాయి. సెప్టెంబరు 7 న భారత సైన్యం ఆ జంతువులను చైనాకు తిరిగి అప్పజెప్పింది. అక్కడున్న చైనా అధికారులు దీనిపట్ల భారతదేశానికి కృతజ్ఞతలు తెలిపారు. ఆ తరువాత, సెప్టెంబరు 8 న, తప్పిపోయిన భారతీయులను కనుగొన్నట్లు హాట్లైన్‌పై పిఎల్ఎ స్పందించింది. సెప్టెంబరు 12 న, అరుణాచల్ ప్రదేశ్ లోని టాగిన్ తెగకు చెందిన ఈ ఐదుగురు భారతీయులను చైనా సైన్యం భారత్‌కు అప్పగించింది. అయితే, చైనా మీడియా వారిని గూఢచారులు అని వర్ణించింది.
కార్నెగీ ఎండోమెంట్ ఫర్ ఇంటర్నేషనల్ పీస్ వెలువరించిన 2020 జూన్ నివేదిక ప్రకారం, భారత చైనా సరిహద్దు వెంబడి పలు ప్రదేశాలలో భూమిని ఆక్రమించడానికి చైనా ఏకకాలంలో ప్రయత్నాలు చేసింది. లడఖ్‌లోని పాంగోంగ్ త్సో, హాట్ స్ప్రింగ్స్, గల్వాన్ లోయ, కుంగ్రాంగ్ నాలా, డెప్సాంగ్, గురుంగ్ హిల్, రెచిన్ లా వద్దనూ, సిక్కిం లోనూ ప్రతిష్ఠంభనలు, కొట్లాటలు, అతిక్రమణలూ జరిగాయి. 2020 జూన్ 29 న లడఖ్‌లో ఉద్రిక్తతలు తగ్గించేందుకు ఓ వైపు చర్చలు జరుగుతూండగానే, సాక్టెంగ్ వన్యప్రాణుల అభయారణ్యం, భూటాన్ ట్రాషిగాంగ్ జిల్లాలోని వివాదాస్పద భూభాగంలో ఉందని పేర్కొంటూ చైనా, సరిహద్దు వివాదంలో ఒక కొత్త ఫ్రంట్‌ను తెరిచింది. జులై మాసాంతం నుంచి ఆగస్టు తొలినాళ్ళ మధ్య కాలంలో లడఖేతర ప్రాంతాల్లో కూడా పిఎల్‌ఎ స్థానాలను బలోపేతం చేసుకుంటున్నట్లు, బలగాలను సమీకరిస్తున్నట్లూ నివేదికలు వెలువడ్డాయి. ఉత్తరాఖండ్ లోని లిపులేఖ్ కనుమ, ఉత్తర సిక్కిం, అరుణాచల్ ప్రదేశ్ లోని కొన్ని భాగాలు వీటిలో ఉన్నాయి.
భారత మీడియాలో వచ్చిన వార్తల ప్రకారం, మే 10 న, సిక్కిం లోని ముగుతాంగ్, నాకు లా లో భారత చైనా దళాల మధ్య స్వల్ప కొట్లాట జరిగింది. ఈ సంఘటనలో అనేక మంది సైనికుల మధ్య జగడం జరిగింది. ప్రత్యర్థి పక్షాలు ఒకరిపై మరొకరు రాళ్ళు కూడా విసురుతున్నాయి. ఇరువైపులా కొంతమంది సైనికులు గాయపడ్డారు. భారత సైన్యపు ఈస్టర్న్ కమాండ్ ప్రతినిధి మాట్లాడుతూ, "స్థానిక స్థాయిలో సంభాషణ, పరస్పర చర్యల తరువాత ఈ విషయం పరిష్కారమైంది", "సరిహద్దులు తేలనందున తాత్కాలిక, స్వల్పకాలిక ముఖాముఖీలు జరుగుతాయి. పరస్పరం ఏర్పాటు చేసుకున్న ప్రోటోకోల్‌లను ఉపయోగించి ఇటువంటి సమస్యలను పరిష్కరించుకుంటూంటాయి " అని చెప్పాడు. చైనా మాత్రం ఈ సంఘటనకు సంబంధించిన వివరాలనేమీ ఇవ్వలేదు. చైనా రక్షణ మంత్రిత్వ శాఖ కూడా ఈ సంఘటనపై వ్యాఖ్యానించ లేదు. అయితే, "చైనా సైనికులు సరిహద్దులో శాంతినీ, ప్రశాంతతను ఎల్లప్పుడూ నెలకొల్పుతూనే వచ్చారు" అని మాత్రం చైనా విదేశాంగ శాఖ చెప్పుకుంది.
ఆర్టికల్ 370 ను రద్దు చేసి, జమ్మూ కాశ్మీర్ స్థితిని మార్చాలన్న 2019 నాటి భారత నిర్ణయంతో ప్రస్తుత సరిహద్దు ఉద్రిక్తతలు ముడిపడి ఉన్నాయని చైనా ఇన్స్టిట్యూట్ ఆఫ్ కాంటెంపరరీ ఇంటర్నేషనల్ రిలేషన్స్ కు చెందిన వాంగ్ షిడా చెప్పాడు. ప్రవీణ్ సాహ్నీ వాంగ్‌తో ఏకీభవించినప్పటికీ, అమిత్ షా చేసిన పార్లమెంటరీ ప్రసంగం కూడా చైనీయులను చికాకు పెట్టి ఉండవచ్చని అభిప్రాయపడ్డాడు. చైనా అధీనంలో ఉన్న వివాదాస్పద ప్రాంతమైన అక్సాయ్ చిన్, లడఖ్ కేంద్రపాలిత ప్రాంతంలో భాగమని షా తన ప్రసంగంలో ప్రకటించాడు. పైగా, 2019 నాటి జమ్మూ కాశ్మీర్ విభజన తరువాత అనేకమంది సీనియర్ భారతీయ జనతా పార్టీ మంత్రులు ఇక గిల్గిట్ - బాల్టిస్తాన్‌ను తిరిగి సాధించడమే మిగిలి ఉందని వ్యాఖ్యానించారు. 2020 మేలో కూడా ఈ వాదనలు వినిపించాయి. జమ్మూ కాశ్మీర్‌కు సంబంధించి న్యూ ఢిల్లీ ఎత్తుగడలు బీజింగ్‌ను కలవరపెడుతున్నాయని భారత దౌత్యవేత్త గౌతమ్ బంబవాలే కూడా అంగీకరించాడు.
జూలై 25 న, గల్వాన్, గోగ్రా హాట్ స్ప్రింగ్స్ వద్ద కొట్లాటలు ఆగిపోయాయని వార్తలు వచ్చాయి. జూలై 30 నాటికి, పాంగోంగ్ త్సో వద్ద, గోగ్రాలోని పిపి 17 ఎ వద్దా కొట్లాటలు పూర్తిగా ఆగలేదు. భారత, చైనాల మధ్య "పూర్తి విరమణ" ఇంకా మిగిలే ఉంది. విరమణ ప్రక్రియ పూర్తి కాకపోతే శీతాకాలంలో కూడా దళాల విస్తరణను కొనసాగిస్తామని భారత సైన్యం చెప్పింది. ఆగస్టు చివరలోను, సెప్టెంబరు ఆరంభంలోనూ, చుషుల్ సెక్టార్‌లో భారత దళాలు ఎల్ఎసి వెంట అనేక శిఖరాలను ఆక్రమించాయి. అక్కడి నుండి స్పంగ్గూర్ గ్యాప్, స్పంగ్గూర్ త్సో వద్ద ఉన్న చైనా స్థావరాలు కనిపిస్తాయి. సెప్టెంబరు 7 న, 45 సంవత్సరాలలో మొదటిసారి, ఎల్‌ఎసి వెంట కాల్పులు జరిగాయి. కాల్పులకు కారకులు మీరంటే మీరేనంటూ ఇరువర్గాలు ఒకరినొకరు నిందించుకున్నాయి. ఆగస్టు 30 న చైనా సైన్యంపై భారత దళాలు హెచ్చరిక కాల్పులు జరిపినట్లు భారత మీడియా తెలిపింది.
భారత చైనా సరిహద్దు, దక్షిణ చైనా సముద్రం రెండింటిలోనూ పెరుగుతున్న చైనా నిశ్చయాత్మకతలో ఈ పోరాటాలు భాగమని చైనాకు భారత మాజీ రాయబారి అశోక్ కాంత అన్నాడు. రిటైర్డ్ ఇండియన్ ఆర్మీ లెఫ్టినెంట్ జనరల్ సయ్యద్ అటా హస్నైన్, ఇవి చైనా నుండి భారత్‌కు అందుతున్న కోవిడ్ అనంతర వ్యూహాత్మక సందేశాలు అని అన్నాడు. చైనాకు అంతగా బలం లేని హిందూ మహాసముద్ర ప్రాంతం నుండి భారత ప్రాథమ్యాలను హిమాలయాల వైపు మళ్ళించేలా ఈ కొట్లాటలు ఉన్నాయి అని అయన అన్నాడు. నేషనల్ యూనివర్శిటీ ఆఫ్ సింగపూర్‌లోని ఇన్స్టిట్యూట్ ఆఫ్ సౌత్ ఏషియన్ స్టడీస్ డైరెక్టర్ రాజ మోహన్, భారత చైనాల శక్తిలో పెరుగుతున్న అసమతుల్యత ఈ వివాదానికి ప్రధాన కారణమనీ, వివాద ప్రదేశం, భారత అంతర్జాతీయ సంబంధాలు వంటివన్నీ కేవలం వివరాలేననీ అన్నాడు. మరి కొందరు, టిబెట్ ఐదు వేళ్ళు అనే చైనా వ్యూహంతో ఈ కొట్లాటలను ముడిపెట్టారు.
గల్వాన్ లోయ ఘర్షణ తరువాత, భారతదేశం దక్షిణ చైనా సముద్రంలో ఒక యుద్ధనౌకను మోహరించింది. సౌత్ చైనా మార్నింగ్ పోస్ట్ పత్రిక తూర్పు ఆసియా విశ్లేషకురాలు మారియా సియోవ్, చైనా - పాకిస్తాన్ కూటమికి ప్రతిగా ఇది దక్షిణ చైనా సముద్ర ప్రాంతంలో భారత - వియత్నాం సైనిక కూటమి అని రాసింది. వివాదాస్పద ద్వీపాల్లో చైనా సైనిక మోహరింపుకు సంబంధించి ఈ ప్రాంతంలో ఉద్రిక్తతలు పెరగడం గురించి ఆగస్టులో వియత్నాం భారతదేశానికి వివరించింది. చైనా మద్దతుగల థాయ్ కెనాల్ ప్రాజెక్టు వలన చైనా భారతదేశాన్ని మరింతగా చుట్టుముట్ట గలుగుతుంది. దీనికి స్పందనగా భారతదేశం అండమాన్, నికోబార్, లక్షద్వీపాల్లో వైమానిక స్థావరాలను మెరుగుపరుస్తున్నట్లు తెలిసింది. సాల్వాటోర్ బాబోన్స్ తన ఎ ఫారిన్ పాలిసీ వ్యాసంలో, భారత చైనాల మధ్య తదుపరి ముఖాముఖి థాయ్ కాలువే కావచ్చునని రాసాడు.
భారతదేశానికీ అమెరికాకూ మధ్య పెరుగుతున్న మైత్రికీ ఈ కొట్లాటలకూ లింకుందని ఇతర విశ్లేషకులు చెప్పారు. షాంఘై ఇన్స్టిట్యూట్ ఫర్ ఇంటర్నేషనల్ స్టడీస్ లోని దక్షిణాసియా నిపుణుడు లియు జోంగీ ఫైనాన్షియల్ టైమ్స్‌తో మాట్లాడుతూ "చైనాను లక్ష్యంగా చేసుకున్న అనేక అమెరికా ప్రణాళికలలో భారతదేశం చురుకుగా ఉంది". ఫేట్‌ఫుల్ ట్రయాంగిల్ లో రచయిత తన్వి మదన్, అమెరికాతో సంబంధాలను "పరిమితం" చేసుకొమ్మని "బీజింగ్ తనకు ఇస్తున్న సంకేతమే ఇది" అని భారతదేశం భావించిందని పేర్కొంది. భారత మాజీ మాజీ దౌత్యవేత్త ఫుంచోక్ స్టోబ్డాన్, "అమెరికాతో పొత్తు పెట్టుకున్న భారతదేశం, ఆస్ట్రేలియా వంటి చిన్న శక్తులు, తమ పట్ల చైనా మరింత దూకుడుగా వ్యవహరించడాన్ని గమనిస్తున్నాయి" అని పేర్కొన్నాడు.
షీ జిన్‌పింగ్ 2014 సెప్టెంబరులో భారత్‌లో పర్యటించినపుడు, భారత ప్రధాన మంత్రి నరేంద్ర మోడీ సరిహద్దు సమస్యను లేవనెత్తాడు. ఒక పరిష్కారం చూద్దామని షీను కోరాడు. అయినా, 2017 లో భారత చైనాల మధ్య డోక్లాం ప్రతిష్టంభన ఏర్పడింది. అది 73 రోజుల పాటు సాగింది. అప్పటి నుండి టిబెట్ పీఠభూమిలో చైనా తన సైనిక ఉనికిని పెంచుకుంది; లడఖ్ లోని పాంగోంగ్ త్సో సరస్సు నుండి 200 కిలోమీటర్ల దూరంలో ఉన్న న్గారి గున్సా విమానాశ్రయంలో చైనా యుద్ధ విమానాలను కూడా మోహరించింది. భారత పొరుగు దేశాలైన నేపాల్, శ్రీలంక, పాకిస్తాన్లలో చైనా తన అడుగుజాడలను విస్తరిస్తోంది; దాంతో భారతదేశానికి గుత్తాధిపత్యం ఉన్న ఈ ప్రాంతంలో చైనా, ఇప్పుడు న్యూ ఢిల్లీ ప్రభావానికి సూటిగా సవాలు విసురుతోంది.
మే చివరలో, గల్వాన్ నది లోయలో భారతదేశం చేస్తున్న రహదారి నిర్మాణం పట్ల చైనా దళాలు అభ్యంతరం వ్యక్తం చేశాయి. భారత వర్గాల సమాచారం ప్రకారం, జూన్ 15/16 న జరిగిన కొట్లాట ఫలితంగా 20 మంది భారతీయ సైనికులు మరణించారు. 43 మంది చైనా సైనికులు మరణించడం గాని గాయపడ్డం గానీ జరిగింది . ఇరువైపులా సైనికులను బందీలుగా పట్టుకొని, తరువాతి కొద్ది రోజుల్లో విడుదల చేసినట్లు మీడియా వార్తల్లో వచ్చాయి. భారత్ వైపు పది మంది సైనికులను బందీలుగా తీసుకున్నట్లు తెలిసింది, అయితే చైనా సంఖ్యలు ధృవీకరణ కాలేదు. తరువాత, భారత సైనికులను నిర్బంధించినట్లు వచ్చిన వార్తలను చైనా విదేశాంగ మంత్రిత్వ శాఖ, భారత సైన్యం రెండూ ఖండించాయి.
గల్వాన్ వద్ద జరిగిన సంఘటన తరువాత, సరిహద్దులో ఉన్న సైనికులకు తేలికపాటి సామాగ్రితో పాటు, ముళ్ళ కర్రలను కూడా ఇచ్చి సన్నద్ధం చేయాలని భారత సైన్యం నిర్ణయించింది. జూన్ 20 న, ఎల్‌ఎసి వెంట తుపాకీ వాడకంపై తమ సైనికులపై ఉన్న ఆంక్షలను భారత్ తొలగించింది. ఆస్ట్రేలియన్ స్ట్రాటజిక్ పాలసీ ఇన్స్టిట్యూట్ విశ్లేషించిన ఉపగ్రహ చిత్రాలను బట్టి జూన్ 15 నాటి కొట్లాటల తరువాత గల్వాన్ లోయలో చైనీయులు చేసిన నిర్మాణాలు పెరిగాయని తేలింది. జూన్ 15 న భారత దళాలు నాశనం చేసిన చైనా శిబిరాన్ని జూన్ 22 నాటికి పునర్నిర్మించారు. దాని పరిమాణాన్ని పెంచారు, సైనిక కదలికలూ పెరిగాయి. లోయలో భారత, చైనా దళాలు రెండూ కొత్త రక్షణ స్థానాలను కూడా నిర్మించుకున్నాయి.
ప్రొఫెసర్, టేలర్ ఫ్రేవెల్ మాట్లాడుతూ, లడఖ్‌లో, ముఖ్యంగా డార్బుక్-ష్యోక్-డిబివో రహదారి వెంబడి, భారతదేశం చేస్తున్న మౌలిక సదుపాయాల అభివృద్ధి పట్ల చైనా నుండి వచ్చిన స్పందనే ఈ కొట్లాటలు అని అన్నాడు. కోవిడ్ -19 మహమ్మారి చైనా ఆర్థిక వ్యవస్థను, అంతర్జాతీయంగా దాని ప్రతిష్ఠనూ దెబ్బతీసిన సమయంలో చైనా చేసిన బలప్రదర్శన ఇది అని ఆయన అన్నాడు. స్టిమ్సన్ సెంటర్‌లో చైనా స్పెషలిస్టయిన యున్ సన్ ప్రకారం, భారతదేశ రహదారి నిర్మాణం చైనా దృష్టిలో "చైనాకు పొడిచిన వెన్నుపోటు". చైనా దీన్ని తన "ప్రాదేశిక సమగ్రతకు" ముప్పుగా చూస్తుంది. భారతదేశంతో సత్సంబంధాల కోసం తన ప్రాదేశిక సమగ్రతను చైనా పణంగా పెట్టదు.
జూన్ 15 న గల్వాన్ లోయ కొట్లాటల తరువాత, చైనా ఉత్పత్తులను బహిష్కరించడం గురించి భారతదేశంలో కొన్ని ప్రచారాలు జరిగినప్పటికీ సరిహద్దు ఉద్రిక్తతలు భారత చైనా వాణిజ్యాన్ని ప్రభావితం చేయవని పలువురు భారత ప్రభుత్వ అధికారులు తెలిపారు అయితే, తరువాతి రోజులలో, చైనా సంస్థలతో చేసుకున్న కొన్ని ఒప్పందాలను రద్దు చేయడం, కొన్నిటిపై అదనపు పరిశీలనలను విధించడంతో సహా ఆర్థిక రంగంలో వివిధ రకాల చర్యలు తీసుకున్నారు. టెలికాం వంటి వ్యూహాత్మక మార్కెట్లలో చైనీయుల ప్రవేశాన్ని ఆపడానికి కూడా పిలుపునిచ్చారు. సరిహద్దు ఉద్రిక్తతల వలన భారత చైనాల మధ్య వాణిజ్యమేమీ "మందగించలేదని" సెప్టెంబరులో తెలిసింది.
2020 సెప్టెంబరు 19 న, నిక్కీ ఏషియన్ రివ్యూ పత్రిక, హిందూస్తాన్ టైమ్స్ పత్రికలలో వచ్చిన ఒక కథనంలో, 2020 లో చైనా ప్రవర్తనను 1950 ల ప్రారంభంలో టిబెట్‌ను స్వాధీనం చేసుకున్నప్పటి చైనా ప్రవర్తనతో పోల్చారు. అప్పట్లో నెహ్రూ ప్రభుత్వంతో సహా ప్రపంచమంతా కొరియా యుద్ధం పైనా, అందులో చైనా పాత్రపైనా దృష్టి పెట్టగా చైనా టిబెట్‌ను ఆక్రమించింది. 2020 లో జూలై నుండి సెప్టెంబరు వరకూ ప్రపంచపు దృష్టి అంతా అమెరికా చైనాలు దక్షిణ చైనా సముద్రంలో చేస్తున్న సైనిక విన్యాసాలపై ఉన్న సమయంలో, "హిమాలయాల్లో భారతదేశంతో నిజ జీవిత ప్రతిష్టంభనలో బీజింగ్ నిమగ్నమై ఉంది" అని ఆ కథనం పేర్కొంది.
దేశం లోని అంతర్గత సమస్యల కారణంగాను, కోవిడ్-19 సమస్యపై తనపై అంతర్జాతీయంగా వస్తున్న ఒత్తిడి కారణం గానూ చైనా, ఈ సరిహద్దు సమస్యలను లేవనెత్తుతోందని టిబెట్ ప్రవాస ప్రభుత్వ అధ్యక్షుడు లోబ్సాంగ్ సంగే చెప్పాడు. మాజీ భారత జాతీయ భద్రతా సలహా బోర్డు సభ్యుడు జయదేవ రానడే, ఈ ప్రాంతంలో చైనా చూపిస్తున్న ప్రస్తుత దూకుడు, లడఖ్ లోను చైనా-పాకిస్తాన్ ఎకనామిక్ కారిడార్ వంటి పరిసర ప్రాంతాలలోనూ తన ఆస్తులనూ భవిష్యత్తు ప్రణాళికలనూ కాపాడుకునేందుకేనని చెప్పాడు.
2020 భారత చైనా కొట్లాటలు, భారత చైనాల మధ్య కొనసాగుతున్న సైనిక ప్రతిష్ఠంభనలో భాగం. 2020 మే 5 నుండి, భారత, చైనా దళాలు వాస్తవాధీన రేఖ వెంబడి ఉన్న ప్రదేశాలలో దొమ్మీలకు, ముష్టి యుద్ధాలకూ, కొట్లాటలకూ పాల్పడ్డాయి. లడఖ్‌లోని వివాదాస్పదమైన పాంగోంగ్ సరస్సుకు సమీపంలోను, సిక్కింకు, టిబెట్ అటానమస్ రీజియన్ కూ మధ్య గల సరిహద్దు వద్దా ఈ కొట్లాటలు జరిగాయి. తూర్పు లడఖ్‌లో కూడా వాస్తవాధీన రేఖ వెంట ఘర్షణలు జరిగాయి.
మొత్తం మీద పరిస్థితి స్థిమితంగానే ఉందని 2020 మే 27 న భారతదేశంలోని చైనా రాయబారి, చైనా విదేశాంగ శాఖ ప్రతినిధీ పేర్కొన్నారు. అయితే, లడఖ్‌లోని వివాదాస్పద ప్రాంతాలలోకి వేలాది మంది చైనా సైనికులు తరలి వస్తున్నారని వార్తా కథనాలు కొనసాగుతూనే ఉన్నాయి. భారతదేశం అనేక పదాతిదళ బెటాలియన్లను లడఖ్ రాజధాని లేహ్ నుండి, మరికొన్ని యూనిట్లను కాశ్మీర్ నుండీ రప్పించి మోహరించడానికి చైనా వారి ఈ చర్యలు ప్రేరేపించాయి.